bavarian-nlp/barwiki-20250901 huggingface dataset:
Wachau

De Wachau (Betonung auf da letztn Süm), a Laundschaft in Niederösterreich, is des Toi vo da Donau zwischn Mök und Krems an da Donau und liegt rund 80 Kilometa westlich vo da Bundeshauptstod Wean. Im Joa 2000 is de Kuitualaundschoft Wachau () mit dena Stiftn Mök und Göttweig und da Oidstod vo Krems in de Listn vom UNESCO-Wödkuitua- und -natuaeabe aufgenumma wuan.
Etymologie.
Da Nauman "Wachau (Wachowa, Wachowa)" is in da Mittn vom 12. Jh. aufkumma und bezeichnets Donautoi vom Mießlingboch bis zum Watstaa obahoib vo Dianstaa. Noch de urkundlichn Kwöön ged da Nauman auf de uagermanische Wurzl *wanh- „Krümmung“ zruk, an de es Grundwuat oidhochdeitsch ouwa „Au, feichte Wiesn“ aungfiagt wuan is; des hod an Bezug zum gwundanen Lauf vo da Donau duatn und auf de damit vabundanen Feichtgebiete.
Eadkunde.
De Wachau is a iwa 30 km launge Flusslaundschaft zwischn Krems und Mök. Enstaundn is ois Duachbruchstoi vo da Donau duach de Bähmische Masse und gheat zua Raundzone vom österreichischn Granit- und Gneishochlaund.
Gschicht.
Friagschicht.
De ötastn Fundstön in da Wachau liegn in Stratzing und Wündoaf. Dazua zön a de Fundoate vo de zwaa ötastn - in Östareich gfundanen - Kunstweake: De die figürlichn Fraundorstöllungen vo da sognanntn Venus vom Goignbeag und da Venus vo Wündoaf. Beide Funde wean in Jungpaläolithikum zuagschriem.
Antike.
Um 100 v. Kr. hom de Röma an da Donau de Siedlung Favianis aufbaut, aun da Stö wo heit Mautern stähd. In an Römamuseum in da Stod is des umfossend dokumentiat. De Röma hom a in Grundstaa zua berihmdn Weinbaukuitua vo da Wachau glegt.
Mitteloita.
Im Mittloita is de Wachau vom 11. bis ins 13. Jh. duach de Kuenringa beheascht wuan, de wos in Aggstein (südlich vo da Donau) und in Dürnstaa (neadlich vo da Donau) Buagn ghobt hom. De hom vo „Mautzoilunga“ vo da Schiffoat glebt und san deshoib ois Raubritta aungsegn gwen. Unta de Kuenringa is owa aa a hoch entwicklts Gmoawesn entstaundn. De Kuenringa san schliasslich militearisch gschlogn und eanare Buagn zasteat wuan.
In da Zeit vo de Kuenringa is aa de Gfaunganaume vom englischn Kenig Richard Löwenherz passiad. Richard Löwenherz is in an Wiatshaus in Erdberg ba Wean eakaunt wuan, wiara vo an Kreizzug kumma is und noch Englaund haam hod wuin. Do is a gfaungen gnumma und noch Dürnstaa iwastöd wuan.
Neizeit.
Am End vom 19. Jh. is de Wachau duach Molaklassn vo Weana Kunstakademien ois herausrogende Laundschoft entdeckt wuan. In da Foige is de Wachau zu an beliabtn Ausflugszü vo de Weana wuan. Duach divease Fümprojekte is de Bekauntheit vo da Wachau nochm Zweitn Wödkriag no amoi vastäakt wuan. Bsundas "Der Hofrat Geiger" sowia de Neiinszeniarung davo "Mariandl" mit da Fuatsetzung "Mariandls Heimkehr" und in populärn Schloga "Mariandl" "(„… aus dem Wachauer Landl, Landl“)" noch da Melodie vom Lang Hansi und in Text vom Kurt Nachmann hom de Gegnd bekaunt gmochd.
Schloss Scheenbrunn

Schloss Scheenbrunn (aumtlich: Schloss Schönbrunn) is aans vo de kuiturö bedeitenstn Bauweake vo Östareich und seit de 1960a Joa aans vo de frequentiatastn Sehnswiadigkeitn vo Wean. Es liegt westlich wo da Innenstod im Beziak Hietzing.
Da Nauman gähd auf an Kaiser Matthias zuagschriebanen Ausspruch zrugg. Dea soi do ba da Jogd an artesischn Brunnen endeckt hom und dabei ausgruafn hom: "„Wöch' a scheena Brunn“". Aus dem Brunnen is bis zum Bau vo da Hochquönwossaleitung aa Trinkwossa fian Hof zapft wuan.
A bsundare Attraktion im Schlosspark is da ötaste no bestehende Zoo vo da Wöd, da Tiagoatn Scheenbrunn.
1996 is "Schloss und Park vo Scheenbrunn" () vo da UNESCO zum Wödkuituaeabe dakleat wuan.
Neisiedla See

Da Neisiedla See (amtli: Neusiedler See, ungar.: Fertő tó, "fertő" bedeit wäatlich „Sumpf“) is nebman Plottnsee ana vo de wenign Steppenseen in Eiropa. Der See liegt sowoi auf österreichischem ois aa auf ungarischem Staatsgebiet. Vo da Flächn vom österreichischen Teu hea gseng is gleichzeitig da gräßte See vo Österreich (Da Aunteu vo Österreich am gräßan Bodensee is geringa). Er zeichnet si duach sein Schüfgiatl, sei geringe Tiafn und sei müds und windigs Klima aus. Die einzigartige Fauna und Flora wiad durch die beiden Nationalparks Neisiedla See-Seewinkel und Fertő-Hanság und de Ernennung zum UNESCO-Welterbe herausghom.
Geografie.
Da See hod etwoa de Fuam vo am Schuachleffe, des neadliche Drittl wead "Neisiedla Bucht" gnennt, de schmoiste Stö is de "Illmitza Seeenge".
Ausmoß.
De Seeflächn is je noch Wossastaund rund 320 km², davo liegn 240 km² in Österreich und 80 km² in Ungarn. Da österreichische Teu büdt damit de gresste Seeflächn in Österreich. As Einzugsbebiet vom See is 1.120 km². De Hauptausdehnung in noad-südlicha Richtung betrogt 36 km, die Braadm 14 km.
Schüfgiatl.
Da See is fost voiständig vo an Schüfgiatl umgem. Des is da ideale Lemsraum vo aana anzigoatign Tiawöd in dera Region. Nochn Donaudelta is des des grässte Schüfgebiet in Eiropa.
Schüf is aa a traditionös Baumaterieu, des wos heit wegn seine technischn und ökologischn Eignschofts stoak gfrogt is. Weu Schüf Kieselsaire enthoid, is bsundas wiedastaundsfähig und hoitboa. Vawend wiad Schüf traditionö fia Stuckatuan und fia de Dochdeckung. Schüf is heit zuasätzlich no a beliabta Baustoff fia de Wärmedämmung und fian Sichtschutz.
Semmaringbauhn

De Semmeringbaun (aumtlich: Semmeringbahn) is a Teustrechkn vo da Südbaun in Österreich. Se gähd vo Gloggnitz iwan Semmering noch Mürzzuschlag. Des woa de easchte normalspurige Gebirgsbaun in Eiropa und is vom Carl von Ghega plant wuan. 1854 woa daunn de Eaeffnung. De Streckn und da Lokomotivbau vo da Semmeringbaun götn ois Mäunstaana vo da Eisenbaungschicht. Seit 1998 gheats zum UNESCO-Wödkuituaeabe.
Unfälle.
Am 01.12.2015 um 08:45 is zwischn Breitenstein (Bt) und Semmering (Sem) in Km 99,200-99,300 zua ana Zugtrennung vo Zug 42322 (Ebenfurth - Marein-St. Lorenzen) kumman. Da 43601 (Žilina - Bratislava - Koper) is dahinta zan Stehn kumman, beide bergauf fahrend. Vom hintn is a Hüüfslok 98533 (1144.282) zuwe gfoan, de den 43601 nach Bt zruckziehn hätt suin. Bei da Foahrt vo hintn zan 43601 is des Hilfstfz in den zruckgroidn 43601 einegfoan und es hod poscht. Dabei is de Obaleitung ebnfois beschädigt woan. Oiso hods nix midm trenntn 42322 zan duan ghobt, der hod eh bremsn kennan. Warum owa da 43601 zruckgruit is, is no unkloa.
De Räumung wiad voraussichtli 2-3 Wochn betragn. Warum des so is, werds eich denkn kennan, wauns des Büdl gsehn hobts.
Graza Schlossbeag

Da Graza Schlossbeag (amtli: Grazer Schloßberg) is a wuchtiga Fels aus Dolomit und büdn Kean vo da historischn Oidstod vo Graz, da Laundeshauptstod vo da Steiamoak in Esdareich. Ea ligt direkt am Ufa vo da Mua und rogt 123 m iwan Graza Hauptplotz auffe. Nebman Uatuam, an Woazeichn vo Graz, find ma aufn Schlossbeag aa in Glockntuam, de Schlossbeag-Kasematten, in 98 m diafn Tiaknbrunnen und a gaunze Reih klaanara Kunstobjekte. Ois Kean vo da Oidstod vo Graz gheada zum Wödkuituaeabe.
Innare Stod (Graz)

De Innare Stod is da 1. Graza Stodbeziak. Zua eam ghean de historische Oidstod mitn Schlossbeag und da Stodpark. Se wiad vo da Mua zwischn Radetzkybruggn und Kepleerbruggn, da Wickenburggossn, in Glacis, Joakominiplotz und Radetzkystrossn begrenzd. 1999 ist de Innenstod wegn iara aanzigoatign Eahoitung vo de historischn Gebaide a Teu vom Wödkuituaeabe. Obwois Zentrum weitgehend a Fuassgängazone is, san aa de Stodvawoitung, Eikaufszentren und Strossnmäakte, Museen und Galerien, und zoilose Gostwiatschoftn in da Innan Stod.
Oaing

Oaing (omtlich: Aindling) is a Morkt in Bayern im Regiarungsbeziak Schwoom. Dia Oatschaft ligg im Laundkreis Oacha-Fribberg und is da Siiz va da Vawoitungsgmoaschoft Oaing. Es werd do ejt schwabisch, sundan boarisch grejdt.
Ibaregionale Bekaunntheit hoot da Oat duach'n ertlichn Fuaßboivereii TSV Aindling, der wo seit mehra Joo in da viatheakschtn deitschn Liga, da Bayernliga, spüüt. Oo da Oaingama Bodesee is weithii bekaunnt.
Eadkunde.
Oaing ligg in da Regiou Augschburg. Es existian dia fuigndn Gemarkunga: Oaing, Binnabooch, Gaizhoufa, Hausn, Biicha und Stouzad. Weidane Ortstoia sejn Ornhoufa, Ednhausn, Eisingaschdoof, Näißlooch und Weichaberg.
Gschichtn.
Dia Entstehung vom Oat is im 6./7. Joohundat ouzumsiedln. Im Joo 1033 schenkt da Kaisa Konrad II. am Freisinga Bischof Egilbert an „Königshof Enilingun“ (Oaing), in da Grofschoft vom Grofn Udalschalk gleng, mit oi Rechtn und dia ibrign Zuaghearigkeitn. De Marktrechtsvaleihung wor 1479. Da Morkt wor Toi vom Rentaumt Minga und vom Laundgricht Oacha vom Kuafiaschtntum Bayern. Oing wor im Besitz va am Morktgricht mit magischtratische Eingrechte. Im Joo 1906 wor da Bau va am Dischtriktkraungahaus, dejs nooch da Schliaßung vom Kreiskraungahaus 1991 in a Seniorenheim umgwandelt worn is.
Ejwounaentwicklung:
Afm Gebiet va da Gmoa sejn 1970 2.954, 1987 no 3.471, am 31. Dezejmba 2005 4.407 und 2014 4.349 Ejwouna zöit woan.
Politik.
Biagamoaschta is Tomas Zinnecker (CSU/Freie Wählagmoaschaft). Gwöit woan is er im Joo 2002 ois Noochfuiga vom Josef Lentscher (Freie Wählergem. Biagawüün 76).
Dia Gmoasteiaejnauma worn im Joo 1999 umgrechnet 1867 000 €, davou worn dia Gwerbesteiaejnauma (netto) umgrechnet 251 000 €.
Gmoarot.
Da Gmoarot sejtzt si ausm 1. Biagamoaschta und 15 Gmoarejt zam.
Stadtaportnerschoftn.
Am 21. Moa 1977 is mit da franzesischn Gmoa Avord a Stadtaportnaschoft gschloussn woan.
Würtschoft und Infrastruktur.
Würtschaft mitsaumt Laund- und Foaschtwürtschoft.
Es hoot 1998 im Bereich va da Laund- und Foaschtwürtschaft 63, im Produziarendn Gwerbe 271 und im Bereich Haundl und Vakea 51 sozioivasicherungspflichtig Bschejftigte am Arwatsoat gem. In sunschtige Wirtschaftsbereiche worn am Arwatsoat 256 Lait sozioivasicherungspflichtig beschejftigt. Sozioivasicherungspflichtig Bschejftigte am Wohnoat worns insgsaumt 1436. Im verarwatendn Gwerbe hoots 3 Betriebe, auf'm Bau 11 Betriebe gem. Außadem wors im Joo 1999 99 Bauanhejf mit oana landwirtschaftlich gnutzten Flejchn vo 2070 ha. Davou worn 1589 ha Ockaflejchn und 440 ha Wiesn.
Büddung.
Im Joo 1999 hom dia fuigndn Ejrichtunga exischtiert:
Listn vo Klesmer-Musikantn

Klesmer is a jiddische Voiksmusitradition, de wos ausm aschkenasischen Judentum kummt. De heit im hochdeitschn vabreitete Schreibweis „Klezmer“ kummt ausm Englischn, wos „z“ fian stimmhofts „s“ stähd, de uaspringliche Schreibweis is Klesmer.
In da Klesmermusi san vü jidische Musitradionen eingaunga. De Klesmermusikantn haßn "klesmorim" (YIVO: klezmorim) oda "klesmerim" (YIVO: klezmerim). De Listn bringt a Zaumanstöllung vo de wichtigsten Klesmer-Musikanten: Intapretn, Instrumentnspüla und Gruppm.
Doanaweat

Doanaweat, Dounaweat oda Doanawüdd (hintn betont!!), amtli: Donauwörth is a Grouße Kroasstod im schwabischn Landkroas Doana-Rias und Sitz vom Londrodsomt.
In Doanaweat söjwa weat schwabisch grejdt, aba ejd weid Richtung Ouschtn kejmman dia erschtn boarischn Orte, dia oo nou zum Landkroas Doana-Rias ghearn und dia si teilweise nooch Doanaweart orientiert hom. Dejs sejn vor oim Minschda, Huiza, Roa am Leech, Schennaföid, Marxheim und Tagmersheim und eanre Ortsteile.
Ausdehnung vom Stodgebiet.
Zua Stod Doanaweat ghean de Orte und Ortstei:
Eihgmoanunga.
Im Rohma vo da Gebietsreform in Bayern san am 1. Juli 1971 de Orte Auchsesheim, Nordheim und Zirgesheim noch Doanaweat eihgmoant worn. Es san Riedlingen am 1. Jenna 1972 und da Gmoatei Zusum vo da ehemolign Gmoa Zusum-Rettingen am 1. Juli 1972 gfoigt. Am 1. Juli 1973 is Berg dazua kema. Am 1. Jenna 1978 is de Gebietsreform in Doanaweat mid de Eihgmoanunga vo Wörnitzstein und Schäfstall obgschlossn worn.
Donar

Donar oda Thor (nordgermanisch), "da Donnara", is oana vo de Haptgedda vo de Germanen. Fia de Seefohra wora da Gewitta- und Weddagod, fir de Bauern wora da Vegetationsgod. In da Edda is a da Beschitza vo Midgard, wo de Menschn wohna.
Herkumft.
De Vorstellung vom hammaschwingenden, wognfohrenden Wetta-/Donnargod is an uroids Buid vo am God. Da hethitische Tarhunna oda da indische Indra wead beispuisweis praktisch identisch gschuidat. De Untaschiede san marginal: Da Wogn vom Donar wead vo Goassbeckn zogn, dea vom Indra vo foibn Pferdln. De Woffn vom Donar is a Wuafhamma, de vom Indra is a Wuafkein; beide kema oba nachm Wuaf wieda in de Hand vom God zrucke.
Donar in da Nordischen Mythologie.
Donar is nochm Wodan da oberste und gfiachtetste vo de Getta. Ea is da Sohn vom Wodan und vo da Jörd (da Erdn), sei Gattin wor de scheene goidhoorige Sif, mit dea wo aa a Dochta, de Thrud "(Kroft)", ghobt hod.
In da Ragnarök kimmt da Donar durch de Midgardschlanga ums Lebm. Ea daschlogt de Schlanga zwoar mit seim Hamma, oba dasauft nacha im Gift, des wo des Urviech im Todeskampf ausspeibt.
Vawoitungsgmoaschaft Mammadarf

De Vawoitungsgmoaschaft Mammadarf (amtli: Verwaltungsgemeinschaft Mammendorf) liegd im obaboarischn Landkroas Fiarstnfoidbruck und wead vo de foingdn Gmoana buidd:
Sitz vo da Vawoitungsgmoaschoft is Mammadarf.
Budapest Klezmer Band

De Budapest Klezmer Band is a experimentölle Klesmer-Musikgruppn aus Budapest, 1990 gründet, de wos traditionölle Klesmer-Melodien und -liada mit osteiropäischen Eiflüssn, Klassik, Swing und Jazzelementn vamischt. De Band schreibt de meisten Liada söwa, interpretiat oba aa traditionölles jidisches oder osteiropäisches Liadguat nei.
The Animals

The Animals worn a britische Rockband, de 1963 in Newcastle gründt worn is. De Animals gheat seid da 1964a Joar zu de international eafoigreichsten Rockgruppm iwahapts.
Ab 1964 hom de Animals in London gspuit. Ia Musik wor stork vo Folk und Blues prägt. Eahna gressta Eafoig und oanziga Nummer 1 Hit woa "The House of the Rising Sun" (des Haus is a Puff in New Orleans), den kennt a heit no a jeda beim easchtn Takt aun dem tipischn Gitaa-Arpeggio (des san so zlegte Akkoade).
Klezmers Techter

Klezmers Techter is de aanzige Klezmer-Frauenmusikgruppm aus Deitschland. Des Trio spüd traditionölle Klezmer-Melodien und -liada, bei dena zeitgenessische Folklore mit stoak expressivm Ghoit und Jazzelementn vamischt wean. De Gruppm interpretiert traditionölles jiddisches Liadgut nei und komponiert aa eigene Liada.
Des Mitglied Gabriela Kaufmann is a Schülerin vo da Klezmer-Legende Giora Feidman.
Untagwichd

Ois Untagwichd wead a Keapagwichd bei am Keapa-Moss-Index (KMI/BMI) vo unta 18,5 bezeichnet (noch WHO, 2000 EK IV). Voa oim in de Entwicklungslända leiden vui Menschn darunta, wei ned gnua Noarungsmittl voahandn san oda de finanzielln Mittl fejn, um Noarungsmittl z kaffa.
Aa Mogasuchd (Anorexia nervosa), chronische Krankheitn (z. B. entzündliche Darmerkrankung) und haifig a Schuiddrüsniwafunktion kenna zu Untagwichd fian.
Symptome und Beschwerdn.
Untagwichd is durch an Schwund vom Fettgewebe und zum Tei aa vom Muskelgewebe gekennzeichnet. De ständige Untaernährung schwächt an Keapa und fiat zu am Mangl an lebmswichtign Näastoffn, wia Vitamine und Mineralstoffe. Es kenna si aa Hungerödeme buidn. Bsondas Kinda san davo betroffa, wei de ständige Untavasorgung s Wochstum und de geistige Entwicklung beeinträchtigt.
Foign und Komplikationa.
Andauands Untagwichd schächt an menschlichn Keapa, fiat zu Manglerscheinunga und valangsamt an Stoffwechsel. Im Extremfoi ko de Auszehrung zum Tod fian. Bei Kindan is des Wochstum valangsamt. Bei Fraun ko de Menstruationsbluatung ausbleibm und deswegn de Fruchtboakeit varingad sein.
Untagwicht begünstigd außadem de Entstehung vo Osteoporose, aa bei jingan Menschn. Des is a bsondas hoamtickische Foign, wei de betroffanen Personen nix davo spian, se kenna si voikomman fit fuin und beispuisweis hevorragende Ausdauasportla sei. Nachm Aftretn vo easchtn spontanen Knochnbrichn san de Schädn scho oft nimma heiboa.
Iwagwichd

Ois Iwagwichd (dt.: Übergewicht) wead a hohs سکی زنامKeapagwichd in Relazion za da Keapagress gnennd. Im engan Sinn is domid nua de so gnennde "Präadipositas" gmoand, im Gengsotz zan 'schwaan Iwagwichd", da "Fettsucht" oda "Adipositas". As medizinische Fochgebiet, des wo si mid'm Iwagwichd bscheftigd, is de "Bariatrie".
Definiziona.
Iwagwichd ko af vaschiedane Oatn definiad wean. Duach de untaschiedlichn Eafossungsmethodn is de Eihstuafung vo oana Peason ois „iwagwichtig“ ned imma eihdeitig.
Broca-Index.
Da Broca-Index definiad ausgehnd vo da Keapagress "l" (in cm) a „Noamoigwichd“ "m" (in kg) noch da Foaml 
formula_1
Obweichunga noch om wean ois Iwagwichd deidd. In da zwoatn Hejft van 20. Joarhundad is ofd am mid a,m "Ideoigwichd" vo 0,9 · m (fia Monnsbuida) bzw. 0,8 · m (fia Weiwaleit) grechnd – olladings meah aus esthetischn ois wia aus medizinischn Grind.
Da Voatei van Broca-Index is dea, doss a noamoia Mensch se des aa im Kopf ausrechna ko.
Body-Moss-Index.
Is wos Englischs, obkiazd hoassd des: BMI, af deitsch sogd ma: "Körpermasseindex" dozua (wobei „Index“ jo eingdli aa ned deitsch is, owa on des hod ma se scho gwehnd). Dea wead aso grechnd: De Keapamasse in Kilo, dividiad duach de Keapagress in Meta.
formula_2
Kloaraweis ko oa Woog ban Gwichd ned Fett und Muckis untascheidn, weng dem missd ma aa in Keapafettotei, donn ko ma se meah voastejn. A Iwagwichd af da oan Seitn und a niadara Keapafettotei zoang eha af an träniadn Mensch hi mid vui Muskln. Af da ondan Seitn is des fiara Baundscheim voikumma pari, ob's vui Muskln oda vui Fettn drong muass, de ko ma se aso oda aso gnauso hearichdn.
Weiß Ferdl

Da Weiß Ferdl (* 28. Juni 1883 z Oidäding; † 19. Juni 1949 z Minga; eigentli "Ferdinand Weisheitinger") wor a bayrischa Humorist. Er ghead zu de bekanntestn bayrischen Voikssänga und Voiksschauspuia. Berihmt bleibt a mit seim Gsangsvortrag "Ein Wagen von der Linie 8", a Hymne auf de Mingara Tramboh.
Er hod mehrane Theatastickln und Biacha gschriem sowia Fuime draht. Dazua hod a bis zu nein Vorstellunga pro Wocha am Theata am Platzl gem. Sei greßta Erfoig "Ein Wagen von der Linie 8" is glei nachm Kriag auf Schoiplottn presst worn.
Thomas Raber

Thomas Raber (*20. November 1972 in Steyr) is a österreichischa Komponist und Produzent.In die 90er Johr wora ois Musika in vaschiedene Bands (sloggahouse, climax, K.R.E.W. twitch) und hot do an Haufa Instrumente gspuit (Klavier, Kibord, Gitaa, Boss und gsunga hota a). Fia di Gruppm hota recht vü Liedln gschriebn.
Raber wor ah ois Lehrer tätig. Und zu dera Zeit hota des Kindermusikstickl "Das kleine bunte Tierchen" unta der Lizenz vom Mira Lobe - Valog "Jungbrunnen" gschriebm.
Mit seiner Wienerfelder Messe (Pop-Mess) isa durch die Kirchn in gaunz Österreich getourt. Seit dera Zeit isa in den kirchlichen Kreisn bekaunnt. Deswegn isa a für die Geburtstogsmessn vom Christoph Schönborn (österreichischer Kardinal und gegenwärtiger Erzbischof von Wien) und in Ludwig Schwarz (Linzer Bischof) ois Musika eiglodn wordn.
Jetzt orbeit Thomas Raber ois Komponist und Produzent in Wien. 2008 hota die Pop-Hymne für die Europäische Kulturhauptschtod Linz mit da Sängarin Yvonne Finsterle komponiert und produziert.
Er mocht a Melodien und Musik für Fernsehmagazine(TW1-ORF, Austria9-TV)
Eam g'hert a Musikvalog und a Lebl. Seit 2010 betreibt er die Plottform "Liederfundkiste".
2011 hot er si bereiterklärt, für die Linzer Teenie-Band BimSound Lieada zschreim und zu produziern. Mit seina Unterstützung homses unta aundam auf'd Bühne vo da ORF-Show "Die große Chance" gschofft. Außerdem isa ois Produzent für Gerald Jatzek, Manfred Porsch und Georg Bydlinski tätig.
Beleg.
Östarreichische Tschards
Deitsch Tscharts
Italienische Tscharts
Ultra-Top Tscharts
Raber in da Kirchn
Werkekatalog von da Mira Lobe
SR-Archiv
Im Netz.
Thomas Raber(englische Seitn)
Thomas Raber (Webseitn auf Deitsch)
In Linz beginnts net nur
SWIFT

De SWIFT (Society for Worldwide Interbank Financial Telecommunication, 1973 grindd) is a internationale Gnossnschoft vo Gejdinstitutn, de wo a Telekommunikationsnetz (as SWIFT-Netz) fian Nochrichtenaustausch zwischn dena Mitgliedan betreibt. Iwa SWIFT laffa Dog fia Dog Finanztransaktionen mit am Volumen vo 6 Builliona Dollar. De Nochrichtn vo iwa 8000 Gejdinstitutn in mea ois 200 Ländan wean obgwickld und pro Dog duachschnittli 15 Muilliona SWIFT-Nochrichtn austauschd.
SWIFT-Code.
Da SWIFT-BIC (BIC is de Obkiazung fia ) wead aa oafoch "BIC-Code" oda "SWIFT-Code" gnennt, korrekt warad owa "SWIFT-Adress" oda "BIC".
Des is a international standardisiata Code (ISO 9362), mit dem jeda teinehmende Partna eindeitig indentifiziat wean ko. Ea weat wejdweit vo Kreditinstitutn, Brokern, Logastejn und Firmen vawendd.
Da BIC oder SWIFT-Code hod a Läng vo 8 oda 11 alphanumerischn Zeichn und foigenden Afbau:
 BBBBCCLLbbb
 BBBB 4-stelliga Bankcode, vom Gejdinstitut frei wejboa (nua Alphazeichn)
 CC 2-stelliga Ländacode noch ISO 3166-1 (nua Alphazeichn)
 LL 2-stellige Codiarung vom Ort (alphanumerische Zeichn; wanns zwoate
 Zeichn a 1 is, so handlt sa si um an passivn SWIFT-Teinehma;
 wanns zwoate Zeichn a 0 is, so handlt sa su um an Test-BIC)
 bbb 3-stellige Kennzeichnung (Branch-Code) vo da Filiale oda Obteilung (optional, 
 Standard: "XXX", ko wegglossn wean, andare Kennzeichn ned)
 (alphanumerische Zeichn)
Stootliche beruafliche Obaschui in Kitzing

De Staatliche Berufliche Oberschule Kitzingen, boarisch Stootliche beruafliche Obaschui in Kitzing, is a Fochobaschui und a Beruafsobaschui. Se is 1970 im Schuizentrum Müiberg med viazg Schuideandln und Schuibuam gegrindt worn. Ollawai san Außnstön dazua kumma, in Dettelboch, Wiazburg und in Kitzing sejm. Om 1. August 2009 isd Kraus-Lindner Susanne nochn Müller Richard de Scheffin worn und hot om 1. August 2013 d eigenständig woadane Außnstej in da Schillaschui anan neichn Stondoat in Wiazburg iwanumma.
Beruafsowaschui (Bayern)

A Meglichkeit fia Leit, de wos Stift worn und a middlare Reifn hom, afd Fochhochschui z geh. Deswegen, wäus scho de Orwadswejd kennaglernt hom, brauchns im Gengsotz zu dena vo dera Fochowaschui ka Praktikum mocha und daspornse desweng de ejfte Klass. Noch an Joar homs scho de Fochhochschuireifn, wauns no ans drohenga, kriangns sogor de fochgebundane Hochschuireifn. Wauns zusetzli no a zweide Fremdsproch kenna, kennans ollas studian.
De, wos de middlare Reifn ned in da Realschui kriagt hom, kenna freiwuillich a ejfte Klass (Vurklass) mocha odda parallej zum Beruaf am Samsda oda amoi unta der Wochn ind Schui geh (Vurkurs).
De Beruafsowaschui ghert mit da Fochowaschui zua Beruaflichen Owaschui in Bayern.
ERP

 
ERP ("enterprise resource planning", iwasetzt: „Planung vo de Firmenressourcen“) bezeichnet de untanehmerische Afgob, de Ressourcen (Kapital, Betriebsmittl oda Mitorbata) in oana Firma meglichst effizient eizumsetzn und de Prozesse zan optimian.
ERP-Systeme.
A ERP-System is a komplexe Anwendungssoftware zua ganzheitlichn Untastitzung vo da Ressourcenplanung in oana Firma. Es gibt do kommerzielle Programme u freie, offane Programme (sog. "Open Source"-Programme).
Freie, offane Programme.
Freie ERP-Programme (unta frein Open-Source-Lizenzen), wia z. B. Open ERP, kena vo jedn sejm installiat und gnutzt wean. Es gibt owa aa Systemhaisa, de wo freie ERP-Programme installian und dazua kostnpflichtige Opassunga voanehma.
Kommerzielle ERP-Software.
De wejdweit gresstn Obiata vo ERP-Software san:
De gresstn Obiata in Deitschland san:
István Sándorfi

István Sándorfi ("frz. Étienne Sandorfi"; * 12. Juni 1948 in Budapest, † 26. Dezember 2007 in Paris) wora ungarischer Mola.
Wiakn.
Urspringli und bis in de 1970a Joa hod a si nua sejm ois Modej gnutzt, wei a bei da Orbat ned gean vo Fremdn beobocht wean hod woin. In de 1980a Joa hoa a ogangt Weibaleid zmoin und ob 1988 hod a des zu seim Haptmotiv gmocht.
Sei easchde Ausstellung woa a kloane Galerie in Paris. De easchde große Ausstellung hod a 1973 im Musée d'Art Moderne de la Ville de Paris ghobt. Heit san seine Buidl in Musään af da ganzn Wejd zfindn, beispuisweis in Kopenhagen, Rom, Minga, Brüssel, Basel, New York, Los Angeles und in San Francisco.
Fettsucht

Fettsucht (Adipositas, vo lat. "adeps" = fett) nennt ma a stoaks Iwagwichd, des wo duach a extreme Vamearung vo Keapafett mit krankhoftn Symptomen definiat is.
A Adipositas liegt, noch Definition vo da WHO, ob oan Keapa-Moss-Index (KMI bzw. BMI) vo 30 kg/m² voa. Es wean drei Grade untaschiedn.
Behandlung.
Behandlungserfoig.
Guada Voraussetzunga fian Erfoig san: